Diari Oficial de la Generalitat Valenciana


Sumari del DOGV 4995, del 28-04-2005 (2005/4021)

RESOLUCIÓ de 8 d'abril de 2005, de la Conselleria d'Economia, Hisenda i Ocupació, per la qual s'accepta la cessió gratuïta realitzada per l'Institut Valencià d'Habitatge a favor de la Generalitat Valenciana de les parcel·les que formen part de la unitat d'execució UE-15, del pla especial de protecció i reforma interior del barri de Velluters, de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4995

Data del DOGV
:   28-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4021


Data del document
:   08-04-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * cultura regional
    * propietat immobiliària

RESOLUCIÓ de 8 d'abril de 2005, de la Conselleria d'Economia, Hisenda i Ocupació, per la qual s'accepta la cessió gratuïta realitzada per l'Institut Valencià d'Habitatge a favor de la Generalitat Valenciana de les parcel·les que formen part de la unitat d'execució UE-15, del pla especial de protecció i reforma interior del barri de Velluters, de València. [2005/M4021]
  
El 23 de juliol de 1992 es va aprovar el pla especial de protecció i reforma interior del barri de Velluters, que desenvolupa les previsions del Pla General d'Ordenació Urbana de València de 28 de desembre de 1988.
  
La Generalitat Valenciana i l'Ajuntament de València van subscriure el 16 de juny de 1992 un conveni d'intervenció en el centre històric de València per virtut del qual esta administració va adquirir, entre altres, el compromís de dur a terme l'execució de determinades unitats d'execució fixades en els plans especials de protecció i reforma interior dels barris del Carme i Velluters. D'acord amb el conveni mencionat, l'execució de les unitats assignades a la Generalitat Valenciana podria realitzar-se directament a través de la Conselleria d'Obres Públiques i Urbanisme, a través del IVVSA o qualsevol altra entitat o empresa de la Generalitat Valenciana.
  
El 21 d'abril de 1998 la Generalitat Valenciana i l'Ajuntament de València van subscriure un nou conveni per a la intervenció en el centre històric de València, en virtut del qual la Generalitat Valenciana va adquirir, entre altres, el compromís de gestionar, bé directament o per mitjà d'incentivació a la gestió indirecta, les unitats d'execució números 0, 2RA, 2RB, 2RC, 15R i 6 de les contingudes en el pla especial de protecció i reforma interior del barri de Velluters de València. En compliment d'este compromís, el conseller d'Obres Públiques, Urbanisme i Transport de la Generalitat Valenciana, per Resolució de 30 de juliol de 1998 (DOGV 3.349 de 13 d'octubre de 1998) va aprovar definitivament les modificacions del pla especial de protecció i reforma interior del barri de Velluters de València i les iniciatives de programes d'actuació integrada d'execució directa a través del IVVSA, en la seua condició d'empresa de la Generalitat Valenciana, per a les unitats d'execució número 0, 2RA, 2RB, 2RC, 15 R i 6.
  
Així mateix, es va adjudicar l'execució dels esmentats programes d'actuació integrada per mitjà d'expropiació dels terrenys a favor del IVVSA, en qualitat d'agent urbanitzador.
  
El planejament aprovat per a este àmbit destina part dels solars obtinguts per expropiació a la construcció d'habitatges de protecció pública i, altres, a edificis de caràcter dotacional: Conservatori Professional de Música, Escola d'Arts Plàstiques i Disseny, Centre de Discapacitats, etc. En concret, la Residència de Discapacitats i el Centre d'Orientació i Diagnòstic de Discapacitats s'ubiquen en la unitat d'execució número UE 15-R.
  
El Consell d'Administració de l'Institut Valencià d'Habitatge, SA, en reunió realitzada el dia 25 de març de 2003, va acordar transmetre a la Generalitat Valenciana el sòl adquirit per l'esmentat Institut en les unitats d'execució del PEPRI del barri de Velluters de València, números 2RA, 2RB, 2RC, 15R i 6
  
L'article 43 de la Llei 14/2003, de Patrimoni de la Generalitat Valenciana establix que la competència per a l'acceptació d'herències, llegats i donacions a favor de la Generalitat correspon a la conselleria competent en matèria de patrimoni, quan comprenga béns immobles o títols valors. Si l'adquisició porta annexa alguna condició o càrrega, només podran acceptar-se els béns amb expedient previ en què s'acredite que el valor global de les càrregues i gravàmens no excedixen del valor del que s'adquirix. No es considerarà gravamen, a estos efectes, les inversions que haja de realitzar la Generalitat per a destinar l'immoble a un ús general o servici públic de la seua competència.
  
L'acord de cessió no imposa cap condició a la Generalitat, encara que indica que els solars tenen una destinació sanitària i assistencial «per a ser destinat a Residència de Discapacitats i Centre d'Orientació de Diagnòstic de Discapacitats». En un cas o en un altre, és este un servici propi de la Generalitat Valenciana i l'obra ja està executada, per la qual cosa es considera que la referència a la destinació no suposa cap obstacle per a l'acceptació de la cessió.
  
Vist l'informe de l'Àrea Jurídica que consta en l'expedient, fent ús de les atribucions conferides per la legislació vigent, resolc:
  
Primer
  
Acceptar la cessió efectuada per l'Institut Valencià d'Habitatge a favor de la Generalitat Valenciana de les parcel·les que formen part de la UE-15 del pla especial de protecció i reforma interior del barri de Velluters de València, que responen a la descripció següent:
  
1. Parcel·la 15-1. Urbana de 168,60 m², destinació sanitària assistencial, per a ser destinat a Residència de Discapacitats i Centre d'Orientació de Diagnòstic de Discapacitats. Confronta, davant, prenent com a tal el carrer de Carnissers, el dit carrer; dreta, mirant de front a este finca en carrer de Carnissers 23 i Balmes 36; esquerra, resta de la finca matriu, i darrere, carrer de Balmes.
  
Dades registrals: la finca ha de segregar-se de la registral 10.221, inscrita en el Registre de la Propietat de València número tres, tom 1.823, llibre 215, foli 10. L'Ajuntament de València, per Resolució de l'Alcaldia de 3 d'abril de 2003, número U-2169, ha declarat la innecessarietat de la llicència de parcel·lació per a procedir a la segregació.
  
Dades cadastrals: és part de la parcel·la 5228103 YJ2752G 000 1UZ.
  
2. Parcel·la 15.2. Urbana de 473,48 m² de superfície, destinació sanitària assistencial, per a ser destinat a Residència de Discapacitats i Centre d'Orientació de Diagnòstic de Discapacitats. Confronta, davant, prenent com a tal el carrer de Carnissers, el dit carrer; dreta, mirant de front a este, resta de la finca matriu; esquerra, finca en carrer de Carnissers 15, i darrer, carrer de Balmes.
  
Dades registrals: la finca ha de segregar-se de la registral 10.221, inscrita en el Registre de la Propietat de València número tres, tom 1.823, llibre 215, foli 10. L'Ajuntament de València, per Resolució de l'Alcaldia de 3 d'abril de 2003, número U-2169, ha declarat la innecessarietat de la llicència de parcel·lació per a procedir a la segregació.
  
Dades cadastrals: és part de la parcel·la 4290589 TY5402G 1399 JE.
  
Les parcel·les s'accepten lliures de càrregues i gravàmens i al corrent de qualsevol despesa.
  
Segon
  
Una vegada formalitzada en escriptura pública la cessió i acceptació, s'hauran de donar d'alta les parcel·les cedides en l'Inventari General de Béns i Drets de la Generalitat Valenciana i procedir a la seua inscripció en el Registre de la Propietat